title: पर्यावरण कानून
text: अपनौ खुद लेली या मानव समुजाय केरौ आनंद लेली पर्यावरण क सचेत रूप सँ संरक्षित करै वास्तें डिज़ाइन करलो गेलो कानूनी अधिनियमो के प्रारंभिक उदाहरण पूरे इतिहास मँ पैलो जाय छै । सामान्य कानून अन्तर्गत, प्राथमिक सुरक्षा, उपद्रव केरौ कानून मँ पैलो जाय छेलै, लेकिन ई खाली नुकसान या निषेधाज्ञा लेली निजी कार्यों के अनुमति दै छेलै, जों जमीन क नुकसान होय छेलै। जेना कि, सूअरो सँ निकलै वाला गंध, [2] कचरा डंप करै के खिलाफ सख्त दायित्व पालन के निर्वाह, [3] या विस्फोट सँ बांधौ क नुकसान। [4] निजी प्रवर्तन, भलुक, सीमित छेलै आरू प्रमुख पर्यावरणीय खतरा सिनी, विशेष रूप सँ आम संसाधनो लेली खतरा सब सँ निपटै लेली अपर्याप्त छेलै। 1858 केरौ "ग्रेट स्टिंक" के दौरान, टेम्स नदी मँ सीवरेज केरौ डंपिंग सँ गर्मी  केरौ मौसम म एतना भयानक गंध आबै लगलो छेलै कि संसद क खाली करै ल परलौ छेलै। विडंबना ई छै कि मेट्रोपॉलिटन कमीशन ऑफ सीवर एक्ट 1848 नँ मेट्रोपॉलिटन कमीशन फॉर सीवर क "साफ-सफाई" करै के चेष्टा मँ शहर के चारौ ओर सेसपिट क बंद करै के अनुमति देलै छेलै, लेकिन ई  सब नँ उल्टा लोगो सिनी क नदी क प्रदूषित करै लेली  प्रेरित करलकै। 19 दिना मँ, संसद नँ लंदन सीवरेज सिस्टम केरौ निर्माण लेली एगो आरू अधिनियम पारित करलकै। लंदन भी भयानक वायु प्रदूषण सँ पीड़ित छेलै, आरू एकरौ परिणति 1952 केरौ "ग्रेट स्मॉग" मँ होलै । जेकरो नतीजा स्वरूप इजाद भेलै: स्वच्छ वायु अधिनियम 1956। बुनियादी नियामक संरचना, घरौ आरू व्यापार लेली  उत्सर्जन के सीमा निर्धारित करै लेली रहै ( विशेष रूप सँ कोयला जलाना) जबकि निरीक्षणालय केरौ जिम्मेवारी अनुपालन क लागू कराबै प छेलै।